Navnet Tetzschner (som også har vært skrevet Tetschner og i nyere tid Tetzchner av noen familiemedlemmer) er tysk og betyr «fra Tetschen», en by som i dag heter Děčín og ligger i Tsjekkia. Navneleddet von skal i denne sammenhengen forstås som at familien hadde en forfar som kom fra denne byen, og det er ikke kjent noe adelskap for familien. Familien innvandret fra Sachsen i Tyskland til Danmark en gang på 1800-tallet.